Dagtilbuds-, Skole- og Familieudvalget (DSFU) — 2024-06-10

Punkt 1: Godkendelse af dagsorden - DSFU møde d. 10. juni 24
Sagsnummer: 23/24455
Beslutning: Godkendt. Afbud fra Kathrine Frøhlich (SF), Lars Hansen (SF) deltager i stedet.

Punkt 2: Godkendelse af tillægsbevilling til bygningsændring på Sølystskolen og legeplads på Skægkærskolen ved fremrykning af budget fra 2025 til 2024
Sagsnummer: 24/15097
Resumé: Byrådet skal beslutte, hvorvidt de kan godkende en anlægsbevilling på 400.000 kr. til henholdsvis etablering af ekstra klasselokale på Sølystskolen og udvidelse af legeplads til Skægkærskolens inklusionscenter.
Indstilling: Skolechefen indstillet til byrådet, at der godkendes en anlægsbevilling på 400.000 kr. til etablering af ekstra klasselokale på Sølystskolen og udvidelse af legeplads til Skægkærskolens Inklusionscenter
Beslutning: Indstillingen anbefales. Afbud fra Kathrine Frøhlich (SF), Lars Hansen (SF) deltager i stedet.

Punkt 3: Godkendelse af tillægsbevilling til iværksættelse af anvendelsesplan på Virklund Skole ved fremrykning af budget fra 2025 til 2024
Sagsnummer: 23/670
Resumé: Grundet kapacitetsudfordringer på Virklund Skole har Ejendomme udarbejdet en anvendelsesplan, som skal sikre, at man udnytter den eksisterende bebyggelse bedst muligt i årene frem mod en kommende udvidelse, som er planlagt til at stå færdigt i 28/29.
Indstilling: Skolechefen indstiller til byrådet, at der godkendes en anlægsbevilling på 350.000 kr. til iværksættelse af anvendelsesplan
Beslutning: Indstillingen anbefales. Afbud fra Kathrine Frøhlich (SF), Lars Hansen (SF) deltager i stedet.

Punkt 4: Godkendelse af faglige anbefalinger til den politiske ambition om at flere elever går i skole i deres lokalområde
Sagsnummer: 23/12993
Resumé: Dagtilbuds-, Skole- og Familieudvalget har i september 2023 bedt skolechefen om at udarbejde faglige anbefalinger til, hvordan den politiske ambition om, at flere elever går skole i deres lokalområde, kan opnås. Skolechefen fremsender forvaltningens samlede faglige anbefalinger til indsatser og ændringer til Dagtilbuds-, Skole- og Familieudvalgets godkendelse og orientering. Endvidere fremsendes de to af anbefalingerne, som omhandler ændringer af skolestrukturen til byrådets godkendelse sammen med de lovpligtige høringssvar fra skolebestyrelser og Handikaprådet.
Indstilling: Skolechefen indstiller til byrådet, 1. at anbefaling om, at der kan oprettes specialklasse på alle grundskoler i de klassetrin, som er på skolen, fra 1. august 2026 godkendes, og at ændringerne indskrives i bilag 2 til Styrelsesvedtægten for folkeskolerne. 2. at anbefaling om, der kan oprettes specialklasser som en del af Silkeborg Ungdomsskoles 10. klassetilbud fra 1. august 2026 godkendes, og at ændringerne indskrives i bilag 3 til Styrelsesvedtægten for Silkeborg Ungdomsskole. Skolechefen indstiller til Dagtilbuds-, Skole- og Familieudvalget, 3. at anbefaling om at igangsætte udarbejdelsen af en ny mål- og indholdsbeskrivelse for SFO og klub godkendes. 4. at anbefaling om at igangsætte udvikling af arealprincipperne for skolerne sammen med kommunens ejendomsafdeling godkendes. 5. at anbefaling om at indtænke en bredere specialpædagogisk praksis i igangværende anlægsprojekter godkendes. 6. at anbefaling om, at inklusionscentrene som organisering udfases over tid godkendes. 7. at anbefaling om at igangsætte en proces vedr. den fremtidige fælles specialskole og snitfladerne til de øvrige specialtilbud (nye specialklasser, nuværende inklusionscentre, eksterne dagbehandlingstilbud, regionale tilbud mv.) med henblik på politisk behandling senest marts 2025 godkendes. 8. at anbefaling om at igangsætte proces med dagtilbudsområdet m.fl. med henblik på, at flere elever kan starte i skole i deres lokalområde til skolestarten august 2025 godkendes. 9. at anbefaling om at afdække skolernes behov og udarbejde beskrivelse af PPL’s opgaver og rolle i understøttelsen af realiseringen af anbefalingerne med henblik på politisk behandling senest juni 2025 godkendes. 10. at anbefaling om evaluering af implementeringen behandles politisk mindst én gang årligt godkendes. 11. at anbefaling af overordnet implementeringsplan godkendes og igangsættes umiddelbart efter politisk behandling. 12. tager orientering om etablering af følgegruppe vedr. medarbejderforhold til efterretning. 13. tager orientering om igangsættelse af sparrings- og udviklingssamarbejde på tværs af skolerne til efterretning.
Beslutning: Udvalget drøftede sagen. Udvalget anerkender det store arbejde, der er lagt i at formulere høringssvar fra skolebestyrelser, forældre og andre interessenter. Høringssvarene rejser en række spørgsmål og bekymringer, som kræver yderligere bearbejdning og svar. Udvalget ønsker, at der udarbejdes forslag til modeller indeholdende frivillige pilotprojekter, samt en mere præcis beskrivelse af fremtidige behov for specialiserede skoletilbud, som ikke er organiseret under den lokale folkeskole. Udvalget ønsker derudover, at der udarbejdes en beskrivelse af de kort- og langsigtede økonomiske konsekvenser på området – herunder et overblik over investeringsbehov (anlæg og drift). Endelig ønsker udvalget en yderligere beskrivelse af PPL´s rolle i forhold til visitation, lokal understøttelse m.v. Udvalget genoptager derfor behandlingen, når ovenstående materiale foreligger til september. Afbud fra Kathrine Frøhlich (SF), Lars Hansen (SF) deltager i stedet.

Punkt 5: Drøftelse og beslutning om indsatser til styrkelse af unges uddannelsesvalg
Sagsnummer: 24/15214
Resumé: På baggrund af et ønske om at styrke unges uddannelsesvalg i regi af budgetaftalen for 2024 og efterfølgende dialoger på tværs af Dagtilbuds-, Skole- og Familieudvalget og Arbejdsmarkedsudvalget, har skolechefen undersøgt folkeskolernes perspektiver på og ønsker til, hvordan dette arbejde kan styrkes. Dette lægges frem til politisk behandling.
Indstilling: Skolechefen indstiller til Dagtilbuds-, Skole- og Familieudvalget, at udvalget drøfter skolernes input til, hvordan økonomien anvendes at udvalget på baggrund af drøftelsen beslutter, hvordan den afsatte økonomi i 2024 og 2025 anvendes
Beslutning: Udvalget godkendte at midlerne anvendes til Genindføre Ungeguidens understøttelse af den ”ordinære” erhvervspraktik. Udvalget drøfter økonomien i forhold til ordningen i forbindelse med budgetlægningen for 2026. Afbud fra Kathrine Frøhlich (SF), Lars Hansen (SF) deltager i stedet.

Punkt 6: Orientering om ændringer i lov om kommunal indsats for unge under 25 år
Sagsnummer: 23/24937
Resumé: I februar 2024 vedtog Folketinget ændringer i lov om kommunal indsats for unge under 25 år. Ændringerne betyder bl.a., at uddannelsesparathedsvurderingen af 8.-10. klasseselever afskaffes, og at det fremadrettet er kommunen, der opstiller rammer for, hvilke elever der er i målgruppen til en særlig målrettet skole- og vejledningsindsats. Beskæftigelsesafdelingen og Skoleafdelingen forventer, at omfanget af elever, der fremadrettet tilbydes en særlig målrettet skole- og vejledningsindsats, fortsat vil ligge på omkring 35 % for 8. årgang og 26 % for 9. årgang.
Indstilling: Beskæftigelseschefen og skolechefen indstiller til Arbejdsmarkedsudvalget og Dagtilbuds-, Skole- og familieudvalget, at orienteringen om ændringer i lov om kommunal indsats for unge under 25 år tages til efterretning.
Beslutning: Taget til efterretning. Afbud fra Kathrine Frøhlich (SF), Lars Hansen (SF) deltager i stedet.

Punkt 7: Drøftelse af og input til udvikling af investering i et tværfagligt team samt godkendelse af investeringsforslag til proces for budget 2025
Sagsnummer: 24/14342
Resumé: Udvalgene skal drøfte og give input til den fortsatte udvikling af en investering i et tværfagligt team, der skal arbejde i udsatte boligområder. Der er afsat en pulje til investeringsforslag, der skal prioriteres i forbindelse med byrådets forhandlinger om budgettet for 2025. Udvalgene godkender, at investeringsforslaget fremsendes til den videre budgetproces med henblik på at indgå i prioriteringen af investeringspuljen.
Indstilling: Afdelingscheferne for Beskæftigelses-, Familie-, Skole-, Social- samt Sundheds- og Omsorgsafdelingerne indstiller til Arbejdsmarkedsudvalget, Dagtilbuds-, Skole- og Familieudvalget, Socialudvalget, Sundheds- og Nærhedsudvalget samt Ældreudvalget, at udvalgene drøfter og kommer med input til investeringsforslag om ressourcer til et tværfagligt team, herunder om de ønsker, at der arbejdes videre med en tværgående investering. at fremsendelse af investeringsforslag til den videre budgetproces godkendes
Beslutning: Drøftet. Udvalget bakker op om forslaget. Afbud fra Kathrine Frøhlich (SF), Lars Hansen (SF) deltager i stedet.

Punkt 8: Orientering om udmøntning af tillægsbevilling til højere normeringer i kommunens daginstitutioner
Sagsnummer: 24/16234
Resumé: Orientering om udmøntning af tillægsbevilling til ansættelse af flere pædagogiske medarbejdere i kommunens daginstitutioner og afledte udgifter til private institutioner.
Indstilling: Børne- og Familiechefen indstiller til Dagtilbuds-, Skole- og Familieudvalget, at orientering om udmøntning af budgetbeløb til højere normeringer i kommunens daginstitutioner samt afledte udgifter til private institutioner og private pasningsordninger tages til efterretning
Beslutning: Taget til efterretning. Afbud fra Kathrine Frøhlich (SF), Lars Hansen (SF) deltager i stedet.

Punkt 9: Orientering om status på fremtidens arbejdskraft i Børne- og Familieafdelingen
Sagsnummer: 24/10384
Resumé: Silkeborg Kommune er, ligesom mange øvrige kommuner, udfordret af mangel på arbejdskraft på forskellige velfærdsområder. I Børne- og Familieafdelingen gælder det særligt for pædagogisk personale på dagtilbudsområdet, socialrådgivere i Familierådgivningen og socialpædagoger til døgn- og aflastningstilbuddet Solbo. Direktionen besluttede i 2022 at organisere udfordringen i et program, som skal sikre en overordnet styring og koordinering af arbejdet på tværs af afdelinger og stabe. Direktionen har i august 2023 besluttet, at programmet forlænges yderligere to år. Udvalget orienteres om status på arbejdet med fremtidens arbejdskraft på Børne- og Familieområdet.
Indstilling: Børne- og Familiechefen indstiller til Dagtilbuds-, Skole- og Familieudvalget, at orienteringen tages til efterretning
Beslutning: Taget til efterretning. Ovenstående udfordringer betyder, at der i indeværende år skal ansættes yderligere personale i kommunens daginstitutioner for at overholde lovkravet om minimumsnormeringer. Den forventede udvikling i antal passede børn i kommunens dagtilbudsprognose vil medføre behov for årligt at ansætte ca. 65-70 yderligere pædagogiske medarbejdere i daginstitutionerne. Dette tal vil blive større, hvis antallet af børn i dagpleje fortsat falder. Afbud fra Kathrine Frøhlich (SF), Lars Hansen (SF) deltager i stedet.

Punkt 10: Godkendelse af konstituering af formand i sommeren 2024
Sagsnummer: 23/24455
Resumé: Formand Gitte Willumsen holder ferie i ugerne 28, 29 og 30. Dagtilbuds-, Skole- og Familieudvalget skal beslutte, om de kan godkende, at næstformand Signe Haahr Lindegaard konstitueres som formand i forbindelse med formandens afholdelse af ferie i sommeren 2024.
Indstilling: Koncerndirektør Peter Sinding Poulsen indstiller til Dagtilbuds-, Skole- og Familieudvalget, at næstformand Signe Haahr Lindegaard konstitueres som formand i ugerne 28, 29 og 30, da formand Gitte Willumsen holder ferie i denne periode
Beslutning: Godkendt. Afbud fra Kathrine Frøhlich (SF), Lars Hansen (SF) deltager i stedet.

Punkt 11: Til orientering - DSFU møde d. 10. juni 24
Sagsnummer: 23/24455
Beslutning: Taget til efterretning. Afbud fra Kathrine Frøhlich (SF), Lars Hansen (SF) deltager i stedet.

Punkt 12: Underskriftsside - DSFU møde d. 10. juni 24
Sagsnummer: 23/24455
Beslutning: Afbud fra Kathrine Frøhlich (SF), Lars Hansen (SF) deltager i stedet.

Punkt 13: Orientering om arbejdet med pædagogisk psykologiske vurderinger (PPV) i sektionen Pædagogisk Praksis og Læring (PPL)
Sagsnummer: 24/16005
Resumé: Dagtilbuds-, Skole- og Familieudvalget orienteres på baggrund af forespørgsel fra to af udvalgets medlemmer om arbejdet med Pædagogiske Psykologiske Vurderinger (PPV) i Skoleafdelingens sektion for Pædagogisk Praksis og Læring (PPL).
Indstilling: Skolechefen indstiller til Dagtilbuds-, Skole- og Familieudvalget, at orienteringen tages til efterretning.
Beslutning: Taget til efterretning. Afbud fra Kathrine Frøhlich (SF), Lars Hansen (SF) deltager i stedet.